**ANKETNI UPITNIK ZA RODITELJE I UČENIKE RAZREDNE NASTAVE
(ispunilo 204 roditelja i učenika razredne nastave)**

Većina učenika (98%) prati Školu na trećem na HRT3.

Većina roditelja (86%) smatra da učiteljica u Školi na trećem sadržaje i zadatke objašnjava umjerenom brzinom.

Većina roditelja i učenika u potpunosti ili djelomično razumiju sadržaje i zadatke iz škole na HRT3
(njih 99%).

Većina djece (62%) stigne prepisati u svoje bilježnice ono što predaje učiteljica na HRT3.

Sljedeći grafikon prikazuje kako bi roditelji ocijenili Školu na trećem.

Malo manje od polovice djece (45%) rješava zadatke koje zadaje učiteljica s ekrana, a ostatak djece (55%) rješava zadatke koje im šalje njihov učitelj/učiteljica.

Većina roditelja (33%) zadatke učitelja procijenili su kao prosječne težine.

Većina roditelja i učenika (62%) izjasnila se kako njihov učitelj/učiteljica zadaje vlastite zadatke koje kombinira sa zadatcima iz Škole na trećem.

Sljedeći grafikon prikazuje koliko vremena dnevno djeca provedu u nastavi na daljinu.

Većina učenika (65%) sada ima više slobodnog vremena.

83% učenika i roditelja smatra da im je jednostavniji oblik nastave u školi.

12. Molimo roditelje da navedu svoj prijedlog ili komentar kako olakšati učenicima praćenje nastave na daljinu.

Najčešći odgovori su:

|  |
| --- |
| Mislim da je ovo sasvim ok! |
| Nama je ovo zanimljivo i rijesavamo odmah tako da nam ostane vremena i za igru i za vjezbanje .😁 |
| Zadovoljni smo dosadašnjim tokom.  |
| Moj prijedlog je da se zadatci za svaki dan šalju u isto vrijeme i da se odredi do kad se trebaju poslati povratno. Hvala. Lijep pozdrav |
| U potpunosti smo zadovoljni održavanjem škole na daljinu i moje dijete nema poteškoća s usvajanjem nastavnih sadržaja. Učiteljica uspješno kombinira sadržaje s HRTom i zadatke koje im šalje |
| Nastava je dobra,ali bolje je kad idu u školu jer im njihova učiteljica objasni što trebaju i kako trebaju raditi.Nekim je roditeljima teško kad imaju dva ili više školaraca da sve to prate |
| Nemam nikakav prijedlog ni komentar,jer uz našu učiteljicu koja nam sve objasni i uvijek je na raspolaganju djetetu ide dobro u učenju novoga gradiva. |
| Učanicima koji redovito prate i rade zadatke ovaj program nastave na daljinu je zadovoljavajuć. Potreban je veći angažman roditelja da se isti odvija bez poteškoća. Malo više provjeravanja rada učanika. |
| Zaista je odlicno organizirana nastava, kako skola na 3., tako i uciteljicin dio koji ucenicima salju za rjesavanje. Mislim da uciteljima i profesorima u ovoj situaciji nije nimalo lako. Ucenici, odnosno moja ucenica kod kuce rjesava sve zadano ali joj ipak treba podsjetnik da je vrijeme ucenja, malo objasnjavanja i kontrola ucinjenog. Inace, sa nastavnicom komuniciraju putem whatsapp-a, classroom i hangouts aplikacija. Sa nase roditeljske pozicije, da imamo samo jednog ucenika u nizim razredima, bilo bi zaista lako odraditi ovakvu skolu. No kada se tu uplete ucenik u visim razredima sa teams-ima, e-mailovima, izzijem, assistmentsom, printanjem materijala, pisanjem zadaca, slanjem, rokovima, stvari postaju komplicirane. Naravno, sve to dolazi nakon odradenog odgovornog posla koji poprilicno iscrpi. Bojim se pomisliti kako je roditeljima koji informaticki ne stoje bas dobro. Uglavnom, mislim da djeca u nizim razredima ce zadano gradivo kvalitetno proci, nece trpjeti zbog izostanka prave skole. Puno pozdrava i podrske profesorima i uciteljima iz Nove Gradiske! |
| Nastava na daljinu je za sve nas novo iskustvo i velik izazov. Nadam se da ćemo se uskoro vratiti u našu školu radosniji nego ikad i svjesniji da su naši učitelji nezamjenjivi. |
| Doista nemam kritiku ali niti prijedlog. Zadovoljna sam programom i angažmanom učiteljica koje su uvijek dostupne za sve. Djetetu jest nešto kompliciranije nego u školi jer mora dosta toga samostalno odraditi ali uspjeva. |
| Prije svega želim pohvaliti sve koji sudjeluju o organizaciji i realizaciji škole na daljinu, kao i našu učiteljicu koja svakodnevno ima kontakt sa svojim učenicima, što smatram da je to vrlo bitno. Niti učitelji, a niti roditelji u ovoj situaciji nemamo drugog izbora, nego funkcionirati na način koji nam se trenutno nudi i obostrano pomoći učenicima u svladavanje gradiva. Jedini nedostatak koji bih navela je kratko vrijeme ostavljeno učenicima za prepisivanju zadataka, jer uglavnom ne stignu sve zapisati. Želim vam i dalje puno uspjeha, strpljenja i ljubavi u svom predanom poslu te da se zajedno sa svojim učenicima što prije vratite u školske klupe. Zauvijek zahvalna mama.  |
| Bilo bi dobro kad bi učiteljica snimila sebe kako objašnjava lekciju i to poslala đacima. |
| Samo nam je bilo potrebno vremena za prilagoditi se. Kao roditelj koji nema nikakvu drugu vezu s prosvjetom smatram da bi nastavnicima trebalo odrediti radno vrijeme. Smatram da je i tim ljudima potreban odmor i da bi roditelji trebali obratiti pažnju kad šalju poruke učiteljima jer sam primijetila da na zajedničke grupe roditelji šalju poruke i kasno na večer, a učitelj odgovara na njih baš uvijek.  |
| Sve je u redu! Nemam ništa za predložiti. Pohvaljujem sve odgojno-obrazovne djelatnike što su preko noći postali IKT stručnjaci. to nije uspjelo ni jednoj struci. Svi su imali vrijeme pripreme, učitelji ne. |
| Svi smo se našli situaciji koja nam je nova i nepoznata. Mislim da je važno da učitelji ne pretjeruju, a mi roditelji da im izađemo u susret koliko je to god moguće. Sve će biti dobro.🙂 |
| Svaka pohvala učiteljima...do sad je sve bilo u redu i nadamo se da će tako i ostati. Daj Bože da se ovakva škola što prije završi i da se djeca vrate u svoje školske klupe i da se vrate pravim učiteljima i normalnom učenju. |
| Smatram da je sve u skladu sa uzrastom djece jedino sto su u tome i roditelji pa je kadkada teze uskladii skolu na daljinu sa poslom....sve pohvale za organizaciju i program |
| Nastava je u redu kao zamjena dok se situacija ne smiri, nadamo se što bržem povratku u školske klupe. |
| Vise video zapisa sa objašnjavanjem novog gradiva,ponavljanje. |
| Nadam se da će ovo što prije završiti kako bi se i djeca i roditelji vratili normalnom životu,djeca do 4.razreda ne mogu bez pomoći a ima roditelja koji rade i nije lako sve to postići. Također smatram da ni učiteljima nije lako i mislim da i oni jedva čekaju povratak djece u školske klupe. |